EUROOPAN YHTEISÖJEN KOMISSIO 
Bryssel, 07.07.1995 
KOM(95) 304 lopull. 
95/0181 (CNS) 
Ehdotus 
NEUVOSTON PÄÄTÖKSEKSI 
tehty 
lyhytaikaisia toimenpiteitä TIR-passitusmenettelyn turvallisuuden ja tehokkaan 
toiminnan varmistamiseksi koskevan päätöslauselman n:o 49 hyväksymisestä 
(komission esittämä) 

SELITTÄVÄ MUISTIO 
TIR-tullitarkastusvihkoon merkittyjen tavarain kansainvälistä kuljetusta koskeva 
tulliyleissopimus (TIR-yleissopimus), joka on allekirjoitettu Genevessä 14 päivänä 
joulukuuta 1975, hyväksyttiin yhteisön puolesta neuvoston asetuksella (ETY) n:o 
2112/781,annettu 25 päivänä heinäkuuta 1978, ja tuli voimaan 20 päivänä kesäkuuta 
1983. 
Euroopan talouskomission kuljetuksia koskevien tullikysymysten työryhmä hyväksyi 3 
päivänä maaliskuuta päätöslauselman nro 49 lyhytaikaisista toimenpiteistä TIR-
passitusmenettelyn turvallisuuden ja tehokkaan toiminnan varmistamiseksi. 
Rajoittamatta vuoden 1975 TIR-yleissopimuksen tarkistamista keskipitkällä aikavälillä 
päätöslauselma perustaa menettelyt toimenpiteisiin ryhtymiseksi TIR-caraet'iden avulla 
liikkuvien tavaroiden kuljetukseen yleisesti lisääntyvän rikollisuuden estämiseksi 
esittämällä välittömiä toimenpiteitä yleisopimuksen osapuolten välisen hallinnollisen 
yhteistyön nopeuttamiseksi ja ottamalla soveltuvasti käyttöön siinä perustetut 
tarkastusmekanismit. 
Komissio ja jäsenvaltiot ovat työskennelleet läheisesti yhdessä ja toimineet hyvin 
aktiivisesti tämän päätöslauselman tekstin luonnostamisessa ja sen hyväksymisen 
varmistamiseksi työryhmän toimesta. Tämä osoittaa päätöslauselman hyväksymisen ja 
käyttöönoton merkityksen yhteisölle. 
Päätös päätöslauselman hyväksymisestä tulisi tehdä niin pian kuin mahdollista sen 
poliittisen vaikutuksen vahvistamiseksi, että se on hyväksytty vuoden 1975 
yleissopimuksen allekirjoittajaosapuolena olevan yhteisön puolesta. 
Päätelmä 
Komissio ehdottaa, että neuvosto hyväksyy yhteisön puolesta 3 päivänä maaliskuuta 1995 
tehdyn Euroopan talouskomission kuljetuksia koskevien tullikysymysten työryhmän 
päätösluonnoksen n:o 49. 
ïEYVL 252, 14.9.1978 
yi 
Ehdotus 
NEUVOSTON PÄÄTÖKSEKSI 
tehty 
lyhytaikaisia toimenpiteitä TIR-passitusmenettelyn turvallisuuden ja tehokkaan 
toiminnan varmistamiseksi koskevan päätöslauselman n:o 49 hyväksymisestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomioon komission ehdotuksen, 
sekä katsoo, että 
päätöslauselmaan n: o 49 sisältyy toimenpiteitä, joiden tarkoituksena on sekä varmistaa 
vuoden 1975 TIR-yleissopimuksen moitteeton soveltaminen että estää ja havaita petokset, 
joita saatetaan tehdä TIR-menettelynä tapahtuvissa kuljetuksissa, ja 
ottaen huomioon päätöslauselman sisällön ja siihen saakka, kun TIR-yleissopimusta 
tarkistetaan, kyseinen päätöslauselma on erittäin tärkeä yhteisön kannalta; tästä syystä se 
olisi hyväksyttävä ja saatettava se voimaan viipymättä, 
ON PÄÄTTÄNYT SEURAAVAA: 
/ artikla 
Euroopan talouskomission (YK) työryhmän, jonka tehtävänä on käsitellä kuljetuksia 
koskevia tulliasioita, 3 päivänä maaliskuuta 1995 antama, lyhytaikaisia toimenpiteitä TIR-
passitusmenettelyn turvallisuuden ja tehokkaan toiminnan varmistamiseksi koskeva 
päätöslauselma n:o 49 hyväksytään yhteisön puolesta ja saatetaan voimaan viipymättä. 
Päätöslauselman teksti on tämän päätöksen liitteenä. 
2 artikla 
Neuvoston puheenjohtaja nimittää henkilön, joka on valtuutettu ilmoittamaan 
talouskomitean pääsihteerille siitä, että yhteisö on hyväksynyt ja saattanut viipymättä 
voimaan 1 artiklassa tarkoitetun päätöslauselman. 
Tehty 
Neuvoston puolesta 
Puheenjohtaja 
LYHYTAIKAISET TOIMENPITEET TIR-PASSITUSMENETTELYN 
TURVALLISUUDEN JA TEHOKKAAN TOIMINNAN VARMISTAMISEKSI 
Kuljetuksia koskevia tulliasioita käsittelevän YK: n Euroopan talouskomission työryhmän 
Päätöslauselma n:o 49. 
annettu 3 päivänä maaliskuuta 1995 
Päätöslauselma n: o 49 
Kuljetuksia koskevia tulliasioita käsittelevä työryhmä: 
korostaa TIR-tullitarkastusvihkoon merkittyjen tavarain kansainvälistä kuljetusta 
koskevan tulliyleissopimuksen (vuoden 1975 TIR-yleissopimus) tärkeyttä ja sujuvaa ja 
tehokasta toimintaa kansainvälisten kuljetusten ja kansainvälisen kaupan helpottamiseksi, 
on huolestunut TIR-passitusjärjestelmään liittyvistä tullipetos- ja salakuljetustapausten 
lukumäärästä, joka uhkaa vaarantaa vuoden 1975 TIR-yleissopimuksessa määrättyjä 
helpottamistoimenpiteitä, 
on päättänyt suojella TIR-passitusjärjestelmää, joka edistää kaupan kehittymistä ja 
erityisesti tavaroiden kansainvälisiä kuljetuksia, 
on vakuuttunut, että TIR-passitusjärjestelmää voidaan ainoastaan suojella TIR-
passitusjärjestelmän kaikkien osapuolten (tulliviranomaiset, camet'ita antavat kansalliset 
takaajayhdistykset, kansainvälinen maantiekuljetusliitto IRU ja vakuutusyhtiöt) yhteisesti 
sopimalla yhteisellä toimella, jossa kaikkia järjestelmään liittyviä asioita koskevaa 
rajoittamatonta tietojen vaihtoa pidetään välttämättömänä, 
on päättänyt yksimielisesti, että siihen saakka, kun vuoden 1975 TIR-yleissopimusta 
tarkistetaan, vuoden 1975 TIR-yleissopimuksen sopimuspuolten toimivaltaisten 
viranomaisten on sovellettava jäljempänä esitettyjä lyhytaikaisia toimenpiteitä 
mahdollisimman nopeasti. 
1. Petollisella tavalla käytettyjen TIR-carnet'iden havaitsemisen helpottamiseksi ja 
tavaroiden selvitysmenettelyn nopeuttamiseksi sopimuspuolet haluavat 
mahdollisesti luoda mahdollisuuksien mukaan kansallisten määräysten mukaisella 
tavalla keskustoimipaikat tai ottaa käyttöön keskitettyjä menettelyjä TIR-
carnet'iden hallinnoimiseksi; 
2. Sopimuspuolten olisi otettava käyttöön nopeutettuja selvitys- ja 
tutkimusmenettelyjä arkojen tavaroiden kuljetusten osalta; 
3. Sopimuspuolet ja IRU toteuttavat kaikki tarvittavat toimenpiteet, jotta TIR-
carnet't "Tupakka/Alkoholi" otetaan käyttöön nopeasti siten, että niihin liitetään 
kiinteämääräiset vakuudet, jotka vastaavat niihin liittyviä mahdollisia kustannuksia; 
4. Asiaa koskevien kansallisten säädösten perusteella sopimuspuolet valvovat, että 
määrä- tai poistumistullitoimipaikat lähettävät TIR-carnet'iden lehdet n:o 2 
keskustoimipaikkoihin taikka lähtö- tai saapumistullitoimipaikkoihin 
mahdollisimman nopeasti, mutta kuitenkin viimeistään TIR-toimen päättämistä 
seuraavan viiden työpäivän kuluessa; 
5. Tupakka- ja alkoholilähetyksiä koskevien tullitarkastusten helpottamiseksi 
sopimuspuolet haluavat mahdollisesti rajoittaa kansallisia hallinnollisia käytäntöjä 
noudattaen niiden tullitoimipaikkojen lukumäärää, joilla on lupa vastaanottaa TIR-
carnet'ita "Tupakka/Alkoholi"; 
6. Sopimuspuolet huolehtivat siitä, että tupakka- ja alkoholikuljetusten sekä 
toimivaltaisten viranomaisten aroiksi tavaroiksi määrittelemien tavaroiden osalta 
lähtö- tai saapumistullitoimipaikka toimittaa mainittujen tavaroiden kuljettamista 
tullin sinetöiminä koskevat alustavat tiedot viipymättä määrä- tai 
poistumistullitoimipaikalle; 
7. Vuoden 1975 TIR-yleissopimuksen 20 artiklan mukaisesti sopimuspuolet asettavat 
määräajat ja määräävät mahdollisuuksien mukaan noudatettavat kuljetusreitit 
maantieajoneuvojen ja konttien osalta kuljetettaessa tupakkaa ja alkoholia sekä 
toimivaltaisten viranomaisten määrittelemiä muita arkoja tavaroita tullin 
sinetöiminä. Sopimuspuolet sitoutuvat viipymättä soveltamaan niiden kansallisissa 
lainsäädännöissä määrättyjä seuraamuksia, jos kyseisiä määräyksiä ei noudateta; 
8. Sopimuspuolet valvovat, että yleissopimuksen 38 artiklan määräyksiä sovelletaan; 
kyseisten määräysten mukaisesti voidaan vuoden 1975 TIR-yleissopimuksen 
soveltamisalan ulkopuolelle jättää väliaikaisesti tai lopullisesti kaikki henkilöt, 
jotka ovat syyllistyneet vakavaan rikkomukseen, joka kohdistuu kansallista 
tullilainsäädäntöä tai tavaroiden kansainvälisiin kuljetuksiin sovellettavia säädöksiä 
vastaan; 
9. Sopimuspuolet toteuttavat kaikki tarvittavat toimenpiteet estääkseen 
tullileimasimien ja -leimojen varkaudet ja luvattoman käytön ja ne voivat määrätä 
uusien menetelmien käytöstä, kuten erityisestä turvamusteesta, jolla estetään 
tullisinettien väärentäminen; 
10. Sopimuspuolet vaativat, että IRU ja kansalliset takaajayhdistykset soveltavat 
ainoastaan sovittuja perusteita ja hallinnollisia tarkastuksia kuljetusalan yrittäjien 
luotettavuuden ja rehellisyyden varmistamiseksi mahdollisuuksien mukaan; 
11. Sopimuspuolet ja muut osapuolet, joita TIR-passitusmenettely koskee, tehostavat 
keskinäistä, TIR-passitusjärjestelmää koskevaa tietojen vaihtoa kansallisen 
lainsäädännön mukaisesti. Tätä varten ne perustavat petosten vastaisia 
koordinointikeskuksia toimivaltaisten viranomaisten tasolla. 
Koordinointikeskusten osoitteet sekä puhelin- ja telekopionumerot toimitetaan 
YK:n Euroopan talouskomission sihteeristölle mahdollisimman nopeasti 
kansainvälisen luettelon laatimiseksi, 
kehottaa sopimuspuolia tarkastelemaan huolellisesti YK/ECE:n sihteeristön niille 
lähettämiä, IRU:n tekemiä ehdotuksia elektronisen tietojenvaihtojärjestelmän käyttöön 
otosta TIR-carnet'iden hallinnoimiseksi niiden hyväksymistä silmällä pitäen, 
pyytää vuoden 1975 TIR-yleissopimuksen sopimuspuolia ilmoittautumaan Yhdistyneiden 
Kansakuntien Euroopan talouskomission (YK/ECE) pääsihteerille ennen 1 päivää 
kesäkuuta 1995, jos ne hyväksyvät tämän päätöslauselman, ja 
pyytää YK:n Euroopan talouskomission (YK/ECE) pääsihteeriä ilmoittamaan kaikille 
vuoden 1975 TIR-yleissopimuksen sopimuspuolille tämän päätöslauselman antamisesta. 
ISSN 1024-4492 
KOM(95) 304 lopullinen 
ASIAKIRJAT 
FI 02 07 
Luettelonumero : CB-CO-95-355-FI-C 
ISBN 92-77-91306-1 
Euroopan yhteisöjen virallisten julkaisujen toimisto 
L-2985 Luxemburg